แขวงดุสิต

ดุสิต เป็นแขวงหนึ่งในพื้นที่เขตดุสิต กรุงเทพมหานคร และเป็นที่ตั้งของสำนักงานเขตดุสิต สภาพพื้นที่ส่วนใหญ่เป็นเขตพระราชฐานและสถานที่ราชการ ตั้งชื่อตามพระราชวังในพื้นที่

 ที่ตั้งและอาณาเขต 
แขวงดุสิตตั้งอยู่ทางทิศใต้ของเขตดุสิต มีอาณาเขตติดต่อกับแขวงอื่นเรียงตามเข็มนาฬิกา ดังนี้
 ทิศเหนือ ติดต่อกับแขวงถนนนครไชยศรี (เขตดุสิต) มีคลองสามเสนเป็นเส้นแบ่งเขต
 ทิศตะวันออก ติดต่อกับแขวงสวนจิตรลดา (เขตดุสิต) มีคลองเปรมประชากรเป็นเส้นแบ่งเขต
 ทิศใต้ ติดต่อกับแขวงวัดโสมนัส (เขตป้อมปราบศัตรูพ่าย) และแขวงบางขุนพรหม (เขตพระนคร) มีคลองผดุงกรุงเกษมเป็นเส้นแบ่งเขต
 ทิศตะวันตก ติดต่อกับแขวงวชิรพยาบาล (เขตดุสิต) มีถนนสามเสนเป็นเส้นแบ่งเขต

 สถานที่สำคัญภายในแขวง 

 พระราชวังดุสิต
 พระที่นั่งอนันตสมาคม
 วัดเบญจมบพิตรดุสิตวนารามราชวรวิหาร
 โรงเรียนมัธยมวัดเบญจมบพิตร
 วชิราวุธวิทยาลัย
 กองอำนวยการรักษาความมั่นคงภายในราชอาณาจักร
 มหาวิทยาลัยราชภัฏสวนสุนันทา
 มหาวิทยาลัยสวนดุสิต
 โรงเรียนราชวินิต
 โรงเรียนพระดาบส
 วังปารุสกวัน
 กองพลที่ 1 รักษาพระองค์
 วังลดาวัลย์ (สำนักงานพระคลังข้างที่)
 คุรุสภา
 กระทรวงศึกษาธิการ
 สำนักงานคณะกรรมการการศึกษาขั้นพื้นฐาน
 ทำเนียบรัฐบาล
 สถาบันเทคโนโลยีจิตรลดา
 มูลนิธิโครงการสารานุกรมไทยสำหรับเยาวชนฯ โดยพระราชประสงค์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร

อ้างอิง

ดุสิต